Source: https://www.looksport.ro/csm-bucuresti-iese-la-atac-gabi-szabo-cere-frh-retragerea-hotararii-prin-care-s-a-inghetat-campionatul-19382967
Timestamp: 2020-07-13 19:07:57+00:00

Document:
ACUM pe Look Plus: CFR - Gaz Metan 2-0. VIDEO | Deac şi Djokovic fac meciul uşor pentru Petrescu
Handbal Publicat pe 5 iun 2020
Conducerea CSM Bucureşti a solicitat Federaţiei Române de Handbal retragerea deciziei Consiliului de Administraţie al forului, prin care sezonul 2019-2020 a fost îngheţat" cu clasamentele valabile la acel moment, 18 mai. CSM a cerut ca ierarhiile să fie decise, conform regulamentelor în vigoare, de Comisia de Competiţii a FRH, nu de Consiliul de Administraţie.
Informaţia a fost confirmată pentru News.ro de conducerea CSM Bucureşti, care aşteaptă o decizie privind solicitarea sa în cadrul şedinţei Consiliului de Administraţie al FRH de luni.
În 18 mai, directorul CSM Bucureşti, Gabriela Szabo, a transmis, după decizia FRH de a încheia sezonul 2019-2020 fără stabilirea campioanei, că hotărârea FRH va fi atacată.
”E greu de înțeles după ce criterii s-a ghidat Federația Română de Handbal astăzi, 18 mai 2020, când a decis să tragă cortina peste Liga Florilor și să decidă astfel ierarhia finală, o ierarhie finală care nu ține cont nici măcar de matematică...
Federația Română de Handbal, prin Consiliul de Administrație, a ignorat nu doar regulamentele competiției pe care o guvernează, ci și fair-play-ul ce ar trebui să caracterizeze activitatea sa ca for suprem al handbalului românesc. E adevărat, nimeni nu s-a mai confruntat până acum cu o situație ca cea pe care o traversăm cu toții de două luni și jumătate încoace, dar asta nu reprezintă o scuză pentru greșelile pe care federația le face”, afirma Gabriela Szabo la acea vreme.
Directorul CSM Bucureşti considera că, prin decizia luată, FRH a arătat că ”nu îi pasă de munca unor jucătoare, de eforturile unui club reprezentativ nu doar pentru handbalul românesc, ci pentru întreg sportul românesc, a arătat că nu îi pasă de handbal”.
Competiţiile, întrerupte în luna martie de pandemia de coronavirus, nu s-au mai reluat. Astfel, la feminin, SCM Râmnicu Vâlcea (18 meciuri) şi CSM Bucureşti (17) au încheiat în această ordine pe primele două locuri, la egalitate de puncte, 43, despărţite fiind de golaveraj.
EHF a cerut forurilor naţionale să anunţe echipele campioane până la data de 1 iunie, tocmai pentru a putea stabili participările în Liga Campionilor, şi urmează să-şi anunţe decizia.
La masculin, CSM Bucureşti a încheiat pe locul 5, dar EHF a decis să mai acorde un loc naţiunilor de pe prima poziţie în rankingul continental, astfel că formaţia din Capitală va evolua în EHF European Cup (fosta Challenge Cup).
VIDEO | De ce crede Sandu Iacob că soluţia anulării sezonului de handbal masculin a fost una corectă
Încă un caz de Coronavirus în handbalul românesc!
VIDEO | Cum s-a ales Marius Stavrositu cu porecla "Pablo": "În afară de mama şi fratele meu, nu-mi mai spune nimeni Marius" :)
VIDEO | Stavrositu îşi începe cariera de antrenor la CSA Steaua. "Voi încerca să fiu aşa cum eram ca jucător!" Cum a decis Sandu Iacob să-l numească secund
HC Dobrogea Sud a prezentat ultimul transfer al acestei veri. Ambiţii mari pentru viitorul sezon

References: CSM 
 CSM 
 CSM 
 CSM 
 CSM 
 CSM 
 CSM